hotchpotch/miracl-hf-unified huggingface dataset:
গ্যারেথ বেটি
গ্যারেথ জন বেটি (; জন্ম: ১৩ অক্টোবর, ১৯৭৭) পশ্চিম ইয়র্কশায়ারের ব্রাডফোর্ড এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ স্পিন বোলিং করে থাকেন। এছাড়াও ২০১৫ সাল থেকে সারে কাউন্টি ক্রিকেট ক্লাবের অধিনায়কের দায়িত্বে পালন করছেন গ্যারেথ বেটি। ইয়র্কশায়ার ও সমারসেটের সাবেক অফ স্পিনার জেরেমি বেটি’র কনিষ্ঠ ভ্রাতা তিনি।
পশ্চিম ইয়র্কশায়ারের বিংলে এলাকায় অবস্থিত স্বেচ্ছাসেবী বিংলে গ্রামার স্কুলে অধ্যয়ন করেন তিনি। ইংল্যান্ডের অনূর্ধ্ব-১৯ দলের পক্ষে খেলার পর নিজ কাউন্টি ইয়র্কশায়ারের পক্ষে খেলতে শুরু করেন। ১৯৯৭ সালে কাউন্টি চ্যাম্পিয়নশীপে তার অভিষেক ঘটে। কিন্তু সুযোগের অভাবহেতু ১৯৯৮ সালে সারে দলে স্থানান্তরিত হন। ঐ দলে তিনি কেবলমাত্র একদিনের খেলাতেই অংশ নিতেন। ২০০২ সালে ওরচেস্টারশায়ারে যোগ দেন তিনি। এদলে অবস্থানকালেই প্রধান স্পিনারের মর্যাদা পান ও জাতীয় দলে খেলার সুযোগ লাভ করেন।
২০০০-এর মধ্যভাগে ব্যাপকভাবে অ্যাশলে জাইলসের বিকল্প হিসেবে ইংল্যান্ড দলে খেলেন। ২০০৩ সালে উপমহাদেশে সফরকারী ইংল্যান্ড দলের পক্ষে চার টেস্টে অংশ নিয়েছিলেন। পীচের অনুকূল পরিবেশের উপযোগিতায় দলে দ্বিতীয় স্পিনার হিসেবে অন্তর্ভুক্তি ঘটে তার। ২০০৩-০৪ মৌসুমে ওয়েস্ট ইন্ডিজ সফরে যান। এন্টিগুয়ায় অনুষ্ঠিত সিরিজের চতুর্থ টেস্টে ব্রায়ান লারা’র চতুর্শতকের বিশ্বরেকর্ডের রানটি তাঁর বল থেকেই আসে। পরের মৌসুমে দলের দ্বিতীয় স্পিনার হিসেবে দক্ষিণ আফ্রিকা সফরে যান তিনি।
দল নির্বাচকমণ্ডলী তার উপর পূর্ণ আস্থাজ্ঞাপন করে ২০০৫ সালে বাংলাদেশ সফরে দুই টেস্টের সিরিজের তাকে অন্তর্ভুক্ত করে। অ্যাশলে জাইলসের আঘাতপ্রাপ্তিতে ও বাংলাদেশ দলের ব্যাটিং ব্যর্থতায় পুরো সিরিজেই তাকে বোলিংই করতে হয়নি। মন্টি পানেসার ও গ্রেইম হিকের উত্থানে দলের কাছ থেকে দূরে থাকেন তিনি।
২০০৮ সালের শীতকালে নিউজিল্যান্ড সফরে ইংল্যান্ড লায়ন্সের সদস্য মনোনীত হন। ২০ অক্টোবর, ২০১৬ তারিখে বাংলাদেশ সফরে দলের অন্যতম সদস্য মনোনীত হন। এরফলে তিনি দীর্ঘ ১৪২ টেস্ট পর মাঠে নামেন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে ৪ উইকেট পান তিনি। প্রথম ইনিংসে ১/৫২ ও দ্বিতীয় ইনিংসে ৩/৬৫ নিয়ে দলের জয়ে স্বল্প ভূমিকা রাখেন।
বিবিসি নিউজ
বিবিসি নিউজ () হল একটি কর্মক্ষম ব্যবসা বিভক্তি বিবিসির আন্তর্জাতিক খবর এবং বর্তমান বিষয়াবলী সম্পর্কিত অনলাইন সংবাদপত্র। বিভাগটি বিশ্বের বৃহত্তম সম্প্রচারিত সংবাদ সংস্থা এবং রেডিও ও টেলিভিশনের আউটপুট প্রতি দিন প্রায় ১২০ ঘন্টা সংবাদ সম্প্রচার করে থাকে, পাশাপাশি অনলাইন নিউজ হিসাবে এটি সেবা দেয়। এই বিভাগটি বিশ্বজুড়ে ৫০টি বিদেশী সংবাদ সংস্থা বজায় রাখে ২৫০ জনেরও বেশি প্রতিনিধিদের সেবার মাধ্যমে। জেমস হার্ডিং ২০১৩ সাল থেকে বিবিসি নিউজের সংবাদ এবং বর্তমান বিষয়ক এর পরিচালনা করছেন।
বিবিসি নিউজের বার্ষিক বাজেট £৩৫০ মিলিয়ন ইউরো; এখানে ৩,৫০০ কর্মীবৃন্দ রয়েছে, যাদের মধ্যে ২,০০০ সাংবাদিকের প্রতিনিধিত্ব করছেন।
পৃথিবীর প্রথম জাতীয় সম্প্রচার প্রতিষ্টান হচ্ছে "ব্রিটিশ ব্রডকাস্টিং কর্পোরেশন"। ব্রিটিশ ব্রডকাস্টিং কোম্পানি ১৪ নভেম্বর ১৯২২ সালে রেডিও স্টেশন 2LO থেকে প্রথম বেতার বুলেটিন সম্প্রচার করে।
হাসিব হামিদ
হাসিব হামিদ (; জন্ম: ১৭ জানুয়ারি, ১৯৯৭) গ্রেটার ম্যানচেস্টারের বোল্টনে জন্মগ্রহণকারী উদীয়মান ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করছেন তিনি। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগস্পিন বোলিংয়ে অভ্যস্ত তিনি।
হামিদ ভারতীয় মুসলিম বংশোদ্ভূত। তার পরিবার গুজরাতের ভারুচ এলাকায় এককালে বসবাস করতেন।
ল্যাঙ্কাশায়ারের সদস্যরূপে আগস্ট, ২০১৫ সালে গ্ল্যামারগনের বিপক্ষে তার প্রথম-শ্রেণীর ক্রিকেটে অভিষেক ঘটে। ব্যাটিং উদ্বোধনে নেমে প্রথম ইনিংসে ২৮ রান তোলেন। ২০১৬ মৌসুমে পর্যন্ত চার বছর মেয়াদে ল্যাঙ্কাশায়ারের সাথে চুক্তিতে আবদ্ধ হন তিনি। ঐ মৌসুমে তিনি সহস্রাধিক রান তুলে ল্যাঙ্কাশায়ারের সর্বকনিষ্ঠ ক্রিকেটার হিসেবে মাইক অ্যাথারটনের রেকর্ড ভঙ্গ করেন।
২০০১ সালে মাইকেল অ্যাথারটন ল্যাঙ্কাশায়ারের সদস্যরূপে ইংল্যান্ডের পক্ষে সর্বশেষবারের মতো টেস্ট ক্রিকেটে ব্যাটিং উদ্বোধনে নামেন। এরপর থেকেই এ ক্লাবটি কোন উদ্বোধনী ব্যাটসম্যান ইংল্যান্ড দলকে উপহার দিতে পারেনি। কিন্তু ১৯ বছর বয়সে বাংলাদেশ সফরের জন্য তাকে মনোনীত করলে এ অপেক্ষার অবসান হবে বলে আশা করা যায়।
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট দলে তাকে অন্তর্ভুক্ত করা হয়। কিন্তু সিরিজের কোন টেস্টেই তার অংশগ্রহণ ঘটেনি।
জামিয়া ইসলামিয়া ইব্রাহিমিয়া উজানি মাদ্রাসা
জামিয়া ইসলামিয়া ইব্রাহিমিয়া উজানি মাদ্রাসা বাংলাদেশের একটি ঐতিহ্যবাহী দ্বীনি শিক্ষা প্রতিষ্ঠান। এর প্রতিষ্ঠাতা সুলতানুল আউলিয়া ক্বারী ইব্রাহিম সাহেব (র.) খলিফা রশিদ আহমদ গাঙ্গহী।
চাঁদপুর জেলার অন্তর্গত কচুয়া থানার উত্তর-পূর্ব প্রান্ত ঘেঁষে অবস্থিত উজানি গ্রামে জ্ঞান ও প্রজ্ঞার আলোক বিস্তৃত এক ঐতিহ্যবাহি দ্বীনি শিক্ষা প্রতিষ্ঠান।
যাতায়ত
ঢাকা থেকে কুমিল্লার মাধাইয়া নেমে সি এন জি করে উজানী মাদ্রাসায় যাওয়া সহজ।এছাড়াও গুলিস্তান সায়েদাবাদ থেকে অনির্বান বাসে করে উজানী মাদ্রাসা যাওয়া যায় আরও সহজ।
চট্টগ্রাম থেকে চাঁদপুর কচুয়া থানার সামনে থেকে সি এন জি করে উজানী মাদ্রাসায় যাওয়া সহজ।
১৯০১ ইংরাজি সনে ভারত উপমহাদেশের কুরআন শিক্ষার প্রাণ পুরুষ অলিয়ে কামেল হযরত মাওলানা ক্বারী ইব্রাহীম (র.) এর হাতে এই প্রতিষ্ঠানের ভিত্তিপ্রস্তর স্থাপন হয়।
প্রাচ্যের অক্সফোর্ড খ্যাত, মাদরে ইলম দারুল উলুম দেওবন্দ এর অনুকরণে সম্পূর্ণ জনগণের সাহায্য ও সহযোগীতায় আল্লাহ তায়ালার উপর ভরসা করে প্রতিষ্ঠানটি যুগযুগ ধরে দ্বীনের খিদমত করে আসছে। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।
প্রতিষ্ঠানটিতে কওমি মাদ্রাসা শিক্ষাবোর্ড বেফাকুল মাদারিসিল আরাবিয়া বাংলাদেশ এর অধিনে শিক্ষা কার্যক্রম পরিচালিত হয়। নূরানী, নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে। অত্র প্রতিষ্ঠানটি কেরাত বিভাগের জন্য সারাদেশে বিশেষ খ্যাতি লাভ করেছে।
যাতায়ত
ঢাকা থেকে কুমিল্লার মাধাইয়া নেমে সি এন জি করে উজানী মাদ্রাসায় যাওয়া সহজ।এছাড়াও গুলিস্তান সায়েদাবাদ থেকে অনির্বান বাসে করে উজানী মাদ্রাসা যাওয়া যায় আরও সহজ।
চট্টগ্রাম থেকে চাঁদপুর কচুয়া থানার সামনে থেকে সি এন জি করে উজানী মাদ্রাসায় যাওয়া সহজ।
গোলাম নওশের
গোলাম মোহাম্মদ নওশের (জন্ম: ৬ অক্টোবর, ১৯৬৪) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের পক্ষে ৯টি একদিনের আন্তর্জাতিকে অংশগ্রহণ করেছেন ‘প্রিন্স’ ডাকনামে পরিচিত গোলাম নওশের। এছাড়াও, বাংলাদেশ ক্রিকেট কন্ট্রোল বোর্ড একাদশের পক্ষেও খেলেছেন তিনি।
১৯৮০-এর দশকের দ্বিতীয়ার্ধ্বে বাংলাদেশের প্রধান স্ট্রাইক বোলার ছিলেন তিনি। দলে তিনি মূলতঃ বামহাতে মিডিয়াম বোলিং করতেন। পাশাপাশি বামহাতে ব্যাটিংয়ে পারদর্শীতা দেখিয়েছেন।
দীর্ঘদেহী নওশের মূলতঃ বামহাতি পেসার। ১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ পক্ষে খেলেন। একবছর পরই শ্রীলঙ্কার বিপক্ষে খেলার জন্য বাংলাদেশ দলের সদস্য মনোনীত হন। রঞ্জন মাদুগালের উইকেট নিয়ে স্বীয় সামর্থের পরিচয় দেখান। জানুয়ারি, ১৯৮৬ সালে রমিজ রাজা ও শোয়েব মোহাম্মদের উইকেট পেয়েছিলেন।
৩১ মার্চ, ১৯৮৬ তারিখে পাকিস্তানের বিপক্ষে তাঁর ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। খেলায় তিনি ৩ বল মোকাবেলা করে ১* রানে অপরাজিত ছিলেন। বল হাতে ৭ ওভারে ৩২ রান দিয়ে কোন উইকেট পাননি। তাঁর অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়।
ক্যান্ডির অ্যাসগিরিয়া স্টেডিয়ামে আয়োজক শ্রীলঙ্কার বিপক্ষে প্রতিযোগিতার তৃতীয় খেলায় ব্রেন্ডন কুরুপ্পুকে সামিউর রহমানের কটে পরিণত করে প্রথম উইকেটের সন্ধান পান। এছাড়াও ব্যাট হাতে ৩* রানে অপরাজিত থাকেন। ঐ খেলায়ও বাংলাদেশ দল ৭ উইকেটে হারে।
শারজায় অস্ট্রেলিয়ার বিপক্ষে ১/২৭ লাভ করেন যাতে উইকেট-রক্ষক ইয়ান হিলি তাঁর শিকারে পরিণত হন।
আঘাতের কারণে তাঁর খেলোয়াড়ী জীবনের ব্যাপক প্রভাব বিস্তার করে। এরফলে ১৯৯০-এর দশকে জাতীয় দলে ধারাবাহিতা রক্ষা করতে পারেননি। দূর্ভাগ্যজনকভাবে ১৯৯৪ সালে কেনিয়ায় অনুষ্ঠিত আইসিসি ট্রফির দ্বিতীয় পর্বের খেলাগুলোয় তাঁকে আর দেখা যায়নি। আঘাতপ্রাপ্তির ফলে তাঁকে মাঠের বাইরে অবস্থান করতে হয়।
বঙ্গদেশের নামসমূহ
অধুনা বঙ্গ বা বাংলা ভূমি ইতিহাসে বিভিন্ন সময় বিভিন্ন নাম পরিচিত ছিল , যা সুপ্রাচীন রাজ্য ও জনবসতি থেকে উদ্ভূত হয়।
"বাংলা" বা "বেঙ্গল" শব্দগুলির আদি উৎস অজ্ঞাত, কিন্তু বিশ্বাস করা হয় যে শব্দটি "বং" অথবা "বাং" নামক একটি দ্রাবিড়ীয়-ভাষী উপজাতি বা গোষ্ঠী থেকে উদ্ভূত হয়েছে। "বং" জাতিগোষ্ঠী ১০০০ খ্রিস্টপূর্বের দিকে এই অঞ্চলে বসতি স্থাপন করেছিলেন।
অন্য তত্ত্ব বলছে যে শব্দটির উৎপত্তি "ভাঙ্গা" ("বঙ্গ") শব্দ থেকে হয়েছে, যেটি অস্ট্রীয় শব্দ "বঙ্গা" থেকে এসেছিল, অর্থাৎ অংশুমালী। শব্দটি "ভাঙ্গা" এবং অন্য শব্দ যে "বঙ্গ" কথাটি অভিহিত করতে জল্পিত (যেমন অঙ্গ) প্রাচীন ভারতীয় গ্রন্থে পাওয়া যায়, যেমনঃ বেদ, জৈন গ্রন্থে, মহাভারত এবং পুরাণে। "ভাঙ্গালা" ("বঙ্গাল/বঙ্গল")-এর সবচেয়ে পুরনো উল্লেখ রাষ্ট্রকূট গোবিন্দ ৩-এর নেসারি প্লেট্‌সে উদ্দিষ্ট (৮০৫ খ্রিস্ট-আগে) যেখানে ভাঙ্গালার রাজা ধর্মপালের বৃত্তান্ত লেখা আছে।
জগৎ জয়সূর্য
জগৎ জয়সূর্য শ্রীলঙ্কার একজন অবসরপ্রাপ্ত জেনারেল যিনি ১৫ জুলাই ২০০৯ থেকে ২০১৩ সালের ১ আগস্ট পর্যন্ত শ্রীলঙ্কার সেনাপ্রধান হিসেবে দায়িত্ব পালন করেন। শ্রীলঙ্কার উগ্রপন্থী সংগঠন এলটিটিই এর সঙ্গে যুদ্ধের শেষ পর্যায়ে (২০০৯) জগৎ ওয়ান্নী সেনাএলাকার অধিনায়ক ছিলেন। ২০১৩ এর ১ আগস্ট সেনাপ্রধানের দায়িত্ব শেষে তিনি শ্রীলঙ্কার প্রতিরক্ষা বাহিনীর প্রধান হিসাবে নিয়োগ পান। ২০১৫ সালে জগৎ সামরিক বাহিনী থেকে অবসর নেন এবং ব্রাজিলে শ্রীলঙ্কার রাষ্ট্রদূত হিসেবে নিয়োগ পান। জগৎ ১৯৮০ সালের ২৩ জানুয়ারী শ্রীলঙ্কা সেনাবাহিনীর সাঁজোয়া কোরে কমিশন পেয়েছিলেন। জগৎ এর পর জেনারেল দয়া রত্ননায়ক সেনাপ্রধান হিসেবে নিয়োগ পান।
জগৎ ভারতের ডিফেন্স সার্ভিস স্টাফ কলেজ থেকে স্নাতক ডিগ্রি অর্জন করেন। এছাড়া তিনি ভারতের ন্যাশনাল ডিফেন্স ইউনিভার্সিটিতেও পড়েছেন। ১৯৯০ সালে তিনি মাদ্রাজ বিশ্ববিদ্যালয় থেকে ডিফেন্স স্টাডিস এর উপর মাস্টার অব সায়েন্স ডিগ্রী অর্জন করেন। তিনি পাকিস্তান সেনাবাহিনীর সাঁজোয়া বিদ্যালয়ে অধ্যয়নসহ ভারতের আর্মার্ড কোর সেন্টার এ্যান্ড স্কুলেও পড়েছেন।
জগৎ ১৯৭৮ সালে শ্রীলঙ্কা মিলিটারি একাডেমিতে ক্যাডেট হিসেবে যোগদান করেন, এবং সেখান থেকে ভালো ফলাফল করে ১৯৮০ সালে ২য় লেফটেন্যান্ট হিসেবে বের হন। তাকে শ্রীলঙ্কা সেনাবাহিনীর আর্মার্ড কোরে কমিশন দেওয়া হয়। তিনি ১৯৮১ সালে লেফটেন্যান্ট, ১৯৮৪ সালে ক্যাপ্টেন, ১৯৮৮ সালে মেজর এবং ১৯৯৩ সালে লেফটেন্যান্ট-কর্নেল পদে পদোন্নতি লাভ করেন। এই সময়কালে তিনি ট্রুপ লিডার (১৯৮০-১৯৮৩) এবং এ্যাডজুট্যান্ট (১৯৮৪-১৯৮৫) ছিলেন ১ম রিকনিসান্স রেজিমেন্টের। সেনাবাহিনী সদর দপ্তরে তাকে কিছু সময়ের জন্য স্টাফ অফিসার হিসেবে দায়িত্ব পালন করতে হয়, এরপর তিনি আবার ঐ ১ম রিকনিসান্স রেজিমেন্টে স্কোয়াড্রন অধিনায়ক হিসেবে নিয়োগ পান। ১৯৯০ সাল থেকে ১৯৯২ সাল পর্যন্ত তিনি ৯ম ব্রিগেডের ব্রিগেড মেজর (বিএম) ছিলেন, এরপর তাকে অফিসার্স স্টাডি সেন্টারে প্রধান প্রশিক্ষক এবং শ্রীলঙ্কা মিলিটারি একাডেমীর স্টাফ অফিসার ২ (প্রশিক্ষণ) হিসেবে নিয়োগ দেওয়া হয়। তাকে ১৯৯৪ সালে ১ম রিকনিসান্স রেজিমেন্টের অধিনায়ক করা হয় এবং এ দায়িত্বে তিনি ১৯৯৫ সালের জুন মাস পর্যন্ত ছিলেন। জুলাই ১৯৯৫ থেকে মে ১৯৯৬ পর্যন্ত তিনি 'জয়েন্ট অপারেশন্স হেডকোয়ার্টার্স' এ জেনারেল স্টাফ অফিসার হিসেবে ছিলেন।
জগৎকে কর্নেল পদবীতে ১৯৯৭ সালে একটি সাঁজোয়া ব্রিগেডের অধিনায়ক এবং পরের বছর ৫৬৩ পদাতিক ব্রিগেডের অধিনায়ক হিসেবে নিয়োগ দেওয়া হয়। ২০০১ সালে তিনি ব্রিগেডিয়ার পদে পদোন্নতি লাভ করেন এবং শ্রীলঙ্কা মিলিটারি একাডেমীর অধিনায়ক হিসেবে নিয়োগ পান। ২০০৪ সালের ডিসেম্বর মাসে তাকে সেনাবাহিনী সদর দপ্তরে সামরিক অভিযান পরিদপ্তরের পরিচালক (ডাইরেক্টর অব মিলিটারি অপারেশন্স ডাইরেক্টরেট) করা হয় এবং তিনি কিছুদিনের মধ্যে মেজর-জেনারেল পদবীতে উঠে ৫২তম ডিভিশনের জেনারেল অফিসার কমান্ডিং (অধিনায়ক) হয়ে যান।
২০০৭ সালের মাঝখানে জেনারেল জগৎ ওয়ান্নী সামরিক এলাকার (সিকিউরিটি ফোর্সেস হেডকোয়ার্টার্স - ওয়ান্নী) অধিনায়ক হিসেবে বদলী হন। এ পদে থাকাকালে তিনি উগ্রপন্থী সংগঠন এলটিটিইর বিরুদ্ধে এক ভয়াবহ সামরিক অভিযানের নেতৃত্ব দেন। ২০০৯ সালে তিনি এ পদ থেকে অব্যাহতি পান কারণ তাকে রাষ্ট্রপতি মাহিন্দ রাজাপক্ষে সেনাপ্রধান হিসেবে নিয়োগ দেবার সিদ্ধান্ত নিয়ে ফেলেছিলেন। তাকে লেফটেন্যান্ট-জেনারেল পদে পদোন্নতি দেওয়া হয় এবং তিনি এ পদে লেফটেন্যান্ট-জেনারেল শরৎ ফনসেকার স্থলাভিষিক্ত হন। জগৎ পূর্ণ জেনারেল হিসেবে ২০১৩ থেকে ২০১৫ পর্যন্ত (তার অবসরে যাওয়ার আগ পর্যন্ত) শ্রীলঙ্কা প্রতিরক্ষা বাহিনীর প্রধান কর্মকর্তা (চীফ অব ডিফেন্স স্টাফ) ছিলেন।
বব ম্যাকলিওড
রবার্ট উইলিয়াম ম্যাকলিওড (; জন্ম: ১৯ জানুয়ারি, ১৮৬৮ - মৃত্যু: ১৫ জুন, ১৯০৭) ভিক্টোরিয়ার স্যান্ড্রিজ (বর্তমানে পোর্ট মেলবোর্ন) এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। ১৮৯২-৯৩ মেয়াদকালে অস্ট্রেলিয়া ক্রিকেট দলের পক্ষে ছয়টি টেস্টে অংশগ্রহণ করেন। ঘরোয়া প্রথম-শ্রেণীর ক্রিকেটে প্রায় দশ বছর ভিক্টোরিয়ার প্রতিনিধিত্ব করেছেন বব ম্যাকলিওড। দলে তিনি মূলতঃ ডানহাতে মিডিয়াম বোলিং করতেন। পাশাপাশি বামহাতে ব্যাটিংয়েও পারদর্শীতা দেখিয়েছেন।
ভিক্টোরিয়ার পোর্ট মেলবোর্নে জন্মগ্রহণ করেন। নরম্যান ম্যাকলিওড ও জানেট দম্পতির সন্তান তিনি। তাঁর আরও চার ভাই ছিল।
১৩ ফেব্রুয়ারি, ১৮৮৩ তারিখে স্কচ বিদ্যালয়ে ভর্তি হন। ১৮৮৩ সালে ১ম বিশ দলের সদস্য হন ও ১৮৮৪ সালে অধিনায়ক মনোনীত হন। ১৮৮৩-৮৫ সময়কালে ১ম এককাদশে খেলেন। স্কচ দলের পক্ষে ১০ ইনিংসে ৪৬১ রান তোলেন যা তৎকালীন সময়ে যে কোন স্কচ ছাত্রের চেয়ে বেশি ছিল। তন্মধ্যে ১৮৮৫ সালে মেলবোর্ন গ্রামার স্কুলের বিপক্ষে মনোরম ১৩১ রানের সেঞ্চুরি করেন। এ সেঞ্চুরিটি স্কচ ছাত্র কর্তৃক সরকারী বিদ্যালয়ের প্রথম ঘটনা ছিল। একই মৌসুমে ওয়েসলি কলেজের বিপক্ষে অনুষ্ঠিত খেলায় ১১/৮৫ লাভ করেন।
১৮৯২ সালে মেলবোর্নে অনুষ্ঠিত টেস্টের মাধ্যমে তাঁর আন্তর্জাতিক ক্রিকেটে অভিষেক হয়। ১-৬ জানুয়ারি, ১৮৯২ তারিখে অনুষ্ঠিত ঐ টেস্টের প্রথম ইনিংসে সফরকারী ইংল্যান্ডের বিপক্ষে প্রথম ইনিংসে পাঁচ-উইকেট দখল করে সবিশেষ কৃতিত্বের স্বাক্ষর রাখেন। দ্বিতীয় ইনিংসে তাঁর বোলিং পরিসংখ্যান ছিল ১/৩৯। এছাড়াও আট নম্বরে ব্যাটিংয়ে নেমে ১৪ ও ৩১ রান তোলেন। এরফলে অস্ট্রেলিয়া দল ৫৪ রানের ব্যবধানে জয়লাভে সমর্থ হয়।
১৮৯৩ সালে অস্ট্রেলিয়া দলের সদস্যরূপে প্রথম ও শেষবারের মতো ইংল্যান্ড সফরে যান। এ সফরে তিনি নিজের সহজাত ক্রীড়া প্রতিভা ও অল-রাউন্ড নৈপুণ্য ইংরেজদের কাছে তুলে ধরেন। ১৭ গড়ে ৬৩৮ রান ও ২৪-এর অধিক রান খরচায় সাতচল্লিশ উইকেট সংগ্রহ করেছিলেন। কিন্তু নিজ দেশে তা করতে পারেননি।
বামহাতি ব্যাটসম্যান হিসেবে ছয় টেস্টে ১৩.২৭ গড়ে ১৪৬ রান তোলেন। ২৪-২৬ আগস্ট, ১৮৯৩ তারিখে অনুষ্ঠিত ম্যানচেস্টার টেস্টই তাঁর শেষ টেস্ট ছিল। নয় নম্বরে ব্যাটিংয়ে নেমে ২ ও ৬ এবং চূড়ান্ত ইনিংসে ১/২১ পান।
ক্রিকেট খেলা থেকে অবসর নেয়ার পর দল নির্বাচক, দলীয় ম্যানেজার, কমিটির সদস্যসহ ভিক্টোরিয়ান ক্রিকেট অ্যাসোসিয়েশনের প্রতিনিধি মনোনীত হন। ১৯০৭ সালে ভিক্টোরিয়ান ফুটবলের লীগে মেলবোর্ন ক্রিকেট ক্লাবের প্রতিনিধি হিসেবে এইচসিএ হ্যারিসনের স্থলাভিষিক্ত হন।
ক্রীড়া প্রশাসনে নিবেদিতপ্রাণ ছিলেন বব ম্যাকলিওড। ১৫ জুন, ১৯০৭ তারিখ রাত দুইটায় ভিক্টোরিয়ার মিডল পার্কে ৩৯ বছর বয়সে তাঁর দেহাবসান ঘটে। তাঁর ভ্রাতা চার্লি অস্ট্রেলিয়ার দলের প্রতিনিধিত্ব করেছেন। তাঁর তুলনায় নিজ ভাই বেশ সুপরিচিত ছিলেন। ১৮৯৯ ও ১৯০৫ সালে তাঁর ভাই ইংল্যান্ড সফরে গিয়েছিলেন।
দলবীর সিং সোহাগ
দলবীর সিং সোহাগ (জন্মঃ ২৮ ডিসেম্বর ১৯৫৪) ভারতীয় সেনাবাহিনীর একজন অবসরপ্রাপ্ত জেনারেল যিনি ২০১৪ সালের ৩১ জুলাই হতে ২০১৬ সালের ৩১ ডিসেম্বর পর্যন্ত ভারতীয় সেনাবাহিনীর প্রধান কর্মকর্তা (সেনাপ্রধান) হিসেবে দায়িত্ব পালন করেন । সেনাপ্রধান হওয়ার পূর্বে তিনি উপসেনাপ্রধান ছিলেন ।
দলবীর একজন তৃতীয় প্রজন্মের সৈনিক যিনি ১৯৫৪ সালের ২৮শে ডিসেম্বর শ্রীমতি ইশারী দেবী ও সুবেদার-মেজর (১৮ ক্যাভালরী রেজিমেন্ট, ভারত) রামপাল সিং এর ঘরে জন্মেছিলেন । তাঁর পরিবার ভারতের হরিয়ানা রাজ্যের ঝাজ্জর জেলার বিশান গ্রামের বাসিন্দা ।
সিং তাঁর প্রাথমিক শিক্ষা নিজ গ্রামেই সম্পন্ন করেন এবং পরে ১৯৬৫ সালে মাধ্যমিক শিক্ষার জন্য রাজস্থান রাজ্যের চিত্তোরগড়ে অবস্থিত 'সৈনিক স্কুলে' ভর্তি হন, পরবর্তীতে ১৯৭০ সালে তিনি 'ন্যাশনাল ডিফেন্স একাডেমী' (খড়কওয়াসলা, মহারাষ্ট্র) তে যোগদান করেন । তাঁর কৌশলবিদ্যা এবং ব্যবস্থপনাবিদ্যায় স্নাতকোত্তর ডিগ্রী রয়েছে এছাড়া 'এশিয়া প্যাসিফিক সেন্টার ফর সিকিউরিটি স্টাডিজ' (হাওয়াই) এর প্রস্তাবকৃত 'এক্সিকিউটিভ কোর্স' সম্পন্ন করেছেন তিনি এবং নাইরোবির 'ইউনাউটেড ন্যাশন্স পিসকিপিং সেন্টার' থেকে 'সিনিয়র মিশন লীডার্স কোর্স' করেছেন ।
১৯৭৪ সালের ১৬ জুন ৫ম গোর্খা রাইফেলসের ৪র্থ ব্যাটেলিয়নে কমিশন পাবার মধ্য দিয়ে দলবীরের সেনাজীবনের গোড়াপত্তন ঘটে । তিনি দেহরাদুনস্থিত 'ইন্ডিয়ান মিলিটারী একাডেমী'র প্রশিক্ষক ছিলেন এবং শ্রীলঙ্কায় এলটিটিই বিরোধী ভারতের সেনাঅভিযান 'অপারেশন পবন' এ তিনি কম্পানী কমান্ডার (মেজর) ছিলেন । তিনি ভারতের নাগাল্যান্ডে অবস্থিত ৩৩ রাষ্ট্রীয় রাইফেলসের অধিনায়ক ছিলেন । এরপর তিনি ৫৩ পদাতিক ব্রিগেডের অধিনায়ক ছিলেন যে ব্রিগেডের দায়িত্ব ছিল কাশ্মীর উপত্যকায় 'কাউন্টার ইন্সারজেন্সী অপারেশন' করা (জুলাই ২০০৩ থেকে মার্চ ২০০৫ পর্যন্ত), এরপর তিনি অক্টোবর ২০০৭ থেকে ডিসেম্বর ২০০৮ পর্যন্ত ৮ম মাউন্টেন ডিভিশন (কার্গিল) এর অধিনায়ক ছিলেন । এছাড়া তিনি স্পেশাল ফ্রন্টিয়ার ফোর্সের ইন্সপেক্টর জেনারেল হিসেবে নিয়োগ পেয়েছিলেন ।
কেতকাদাস ক্ষেমানন্দ
বাংলার অনেক কবি সর্প দেবতা মনসার মাহাত্ম্যজ্ঞাপক মঙ্গলকাব্য রচনা করেছেন। এদের মধ্যে কেতকাদাস ক্ষেমানন্দ অন্যতম। ইনি রাঢ় দেশের অধিবাসী ছিলেন। তবে শুধুমাত্র রাঢ়বঙ্গেই নয় তাঁর কাব্য পূর্ববঙ্গেও বেশ প্রচলিত ছিল। পূর্ববঙ্গে তাঁর কাব্য " ক্ষেমানন্দী " নামে পরিচিত। অনুমিত হয় কাব্যটির রচনাকাল সপ্তদশ শতকের মধ্যভাগ। তবে অধ্যাপক সুখময় মুখোপাধ্যায়-এর মতে ক্ষেমানন্দ ১৭০৮-০৯ খৃঃ-এর বেশ কিছুকাল আগেই কাব্য রচনা করেছিলেন।
ক্ষেমানন্দের পূূ্র্ণাঙ্গ আত্মকাহিনী থেকে জানা যায়, তিনি জাতিতে কায়স্থ, পিতা শঙ্কর মন্ডল এবং গ্রামের নাম "কাঁথরা" বর্তমানে "কেতেরা"। বর্তমানে হুগলী জেলার তারকেশ্বর থানায় এই নামে গ্রাম এখনো রয়েছে। প্রশ্ন জাগে ক্ষেমানন্দ জাতিতে কী ছিলেন ? সুকুমার সেনের মতে, তিনি ছিলেন জাতিতে কায়স্থ। কিন্তু এব্যাপারে প্রশ্ন জাগে কায়স্থদের মধ্যে মন্ডল পদবীধারী থাকে কি না ? তাই বলা চলে তিনি কায়স্থ না হলেও মন্ডল পদবীধারী কোনও জাতির অন্তর্ভুক্ত ছিলেন। অন্যান্য মঙ্গল্ কবিদের মতো তিনি স্বপ্নাদেশ প্রাপ্তিতে মঙ্গল্ কাব্য রচনা করেননি। তিনি আত্মকাহিনীতে বলেছেন, দেবী মনসা মুচিনীর বেশে কবিকে দেখা দিয়ে পরে স্বরূপে দেখা দেন ও কাব্য রচনার আদেশ দেন।
কবির নাম নিয়েও বিতর্কের শেষ নেই। দীনেশচন্দ্র সেন-এর মতে, কেতকাদাস ও ক্ষেমানন্দ দুইজন পৃথক ব্যক্তি। অন্যদিকে সুকুমার সেন-এর মত, কবির আসল নাম কেতকাদাস ও ক্ষেমানন্দ তাঁর উপাধি। তবে কবির প্রকৃত নাম যে ক্ষেমানন্দ তা নিয়ে অনেক ঐতিহাসিক একমত।
ক্ষেমানন্দ শক্তিশালী কবি ছিলেন। তাঁর মনসামঙ্গল ( মনসার ভাসান ) পাঁচটি পালায় বিভক্ত -- মথন, ঊষাহরণ, রাখালপূজা, ধন্বন্তরি ও বেহুলা-লখিন্দর। এই পাঁচটি পালার মধ্য শেষেরটিই প্রধান। এই পালাটির অন্য নাম জাগরন পালা। এই কাব্যে কবি দেবী মনসাকে কেতকা নামে অভিহিত করেছেন -- " কিয়া পাতে জন্ম হৈল কেতকা সুন্দরী "। এছাড়াও কবি এই কাব্যে বেহুলার ভাসান পথের যে ২২টি ঘাট বা গ্রামের নাম উল্লেখ করেছেন তার মধ্যে ১৪টি ঘাট বা গ্রাম এখনো দামোদর ও তার শাখা বেহুলা নদীর উভয় তীরে অবস্থিত। এ থেকে কবির ভৌগোলিক জ্ঞান সম্বন্ধে স্পষ্ট ধারণা পাওয়া যায়।
আটিগ্রাম ইউনিয়ন
আটিগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
গড়পাড়া ইউনিয়ন
গড়পাড়া ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
গড়পাড়া হাফিজ উদ্দিন ডিগ্রি কলেজ
গড়পাড়া বহুমুখি উচ্চ বিদ্যালয়
গড়পাড়া নিউ মডেল উচ্চ বিদ্যালয়
মানিকগঞ্জ বাস স্ট্যান্ড হতে কর্নেল এ মালেক রোড ধরে মাত্র ৩.৫ কি.মি. পথ পেরুলেই গড়পারা উইনিয়ন পরিষদ। বাস স্ট্যান্ড হইতে অটোযোগে মাত্র ১০ মিনিটের সময়।
দিঘী ইউনিয়ন
দিঘী ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
পুটাইল ইউনিয়ন
পুটাইল ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
মানিকগঞ্জ সদরের নিকটবর্তী একটা ইউনিয়ন।
নবগ্রাম ইউনিয়ন, মানিকগঞ্জ
নবগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
হাটিপাড়া ইউনিয়ন
হাটিপাড়া ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
কৃষ্ণপুর ইউনিয়ন
কৃষ্ণপুর ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
বেতিলা মিতরা ইউনিয়ন
বেতিলা মিতরা ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
ফক্স নিউজ
ফক্স নিউজ চ্যানেল () এছাড়াও ফক্স নিউজ নামে পরিচিত, হল একটি আমেরিকান মৌলিক ক্যাবল এবং স্যাটেলাইট সংবাদ টেলিভিশন চ্যানেল। ফক্স ইন্টারটেইনমেন্ট গ্রুপের নিজস্ব চ্যানেল হচ্ছে ফক্স নিউজ এবং এর অঙ্গপ্রতিষ্ঠান টুয়েন্টি-ফার্ষ্ট সেঞ্চুরি ফক্স বহুজাতিক গণমাধ্যম কর্পোরেশন। ফেব্রুয়ারী ২০১৫ সাল হিসাবে, প্রায় ৯৪,৭০০,০০ আমেরিকান পরিবারে ফক্স নিউজ চ্যানেল সংযোগ হয় (৮১.৪% ক্যাবল, স্যাটেলাইট ও টেলকো গ্রাহক )। চ্যানেলটি আমেরিকার ১২১১ এভিনিউ, নিউ ইয়র্ক সিটি, নিউ ইয়র্কের স্টুডিও থেকে প্রাথমিকভাবে অনুষ্ঠান সম্প্রচার হয়।
অস্ট্রেলীয় আমেরিকান মিডিয়া মোগল 'রুপার্ট মারডক' দ্বারা এই চ্যানেল নির্মিত হয়েছিল। ১৯৯৬ সালের অক্টোবর মাসের ৭ তারিখে, ১৭ মিলিয়ন ক্যাবল গ্রাহকদের জন্য ফক্স নিউজ চ্যানেল চালু করা হয়। ১৯৯৬ সাল থেকে ২০০০ সালের মধ্যে ফক্স নিউজ চ্যানেলের গ্রাহকের সংখ্যা ক্রমাগত বৃদ্ধি পেতে থাকে এবং পরবর্তীতে চ্যানেলটি মার্কিন যুক্তরাষ্ট্রের একটি প্রভাবশালী ক্যাবল নিউজ নেটওয়ার্ক হিসেবে পরিণত হয়। রুপার্ট মারডক বর্তমান চেয়ারম্যান ও ফক্স নিউজের ভারপ্রাপ্ত প্রধান নির্বাহী কর্মকর্তা।
কিং কোবরা (২০১৬-এর চলচ্চিত্র)
কিং কোবরা () হল একটি মার্কিন জীবনীমূলক অপরাধ-নাটক চলচ্চিত্র। ২০১৬ সালে মুক্তি পাওয়া এই চলচ্চিত্রটির বিষয়বস্তু হল ব্রেন্ট করিগানের জীবন ও প্রাথমিক কেরিয়ার। জাস্টিন কেলি এই চলচ্চিত্রটি পরিচালনা করেন। চলচ্চিত্রটি নির্মিত হয়েছে অ্যান্ড্রু ই. স্টোনার ও পিটার এ. কোনওয়ের লেখা "কোবরা কিলার" বইটি অবলম্বনে। আইএফসি মিডনাইট কর্তৃক ২০১৬ সালের ২১ অক্টোবর চলচ্চিত্রটি মুক্তি পায়।
২০০৭ সালে পুরুষ-সমকামী পর্ন প্রযোজক ব্রিয়ান কোসিস (ছবিতে তাঁর নাম "স্টিফেন" এবং চরিত্রটিতে অভিনয় করেছেন ক্রিস্টিয়ান স্লেটার) খুন হন। এই খুনের ঘটনাটিই এই চলচ্চিত্রের মূল বিষয়। দুই জন উঠতি প্রযোজক (জো-র ভূমিকায় জেমস ফ্র্যাঙ্কো ও হার্লোর ভূমিকায় কিগান অ্যালেন) তাঁকে খুন করেছিলেন। তাঁরা ব্রেন্ট করিগানের পারফর্মিং কনট্যাক্ট কিনতে চাইছিলেন।২০১৬ সালের এপ্রিল মাসে ট্রিবেকা চলচ্চিত্র উৎসবে "কিং কোবরা" চলচ্চিত্রটির প্রিমিয়ার অনুষ্ঠিত হয়েছিল। এর অল্পদিন পরেই আইএফসি ফিল্মস এই চলচ্চিত্রের পরিবেশনার স্বত্বাধিকার লাভ করে। ২০১৬ সালের ২১ অক্টোবর মার্কিন যুক্তরাষ্ট্রে চলচ্চিত্রটি মুক্তিলাভ করেছিল।
রটেন টমেটোজের সমীক্ষা অনুসারে ৫৮% সমালোচক এই চলচ্চিত্রটির ইতিবাচক সমালোচনা করেছেন এবং এটির গড় রেটিং হল ৫.৮/১০। ১২টি সমালোচনার ভিত্তিতে মেটাক্রিটিক এই চলচ্চিত্রটির রেট দেয় ৪৬/১০০। "ক্রিন ডেইলি" পত্রিকার গ্রাহাম ফুলার লিখেছিলেন যে, এটি ছিল "এমনই বুদ্ধিদীপ্ত ও দুঃসাহসী এক চলচ্চিত্র যা এর এলজিবিটি আবেদনকে একটি সার্বজনীন জনপ্রিয়তায় রূপান্তরিত করতে পারে।" ইন্ডিওয়্যারের ডেভিড গেরলিচ এই চলচ্চিত্রটিকে বি+ লেটার গ্রেড দিয়ে এটিকে একটি "প্রস্তরবৎ-কঠিন অন্ধকারাচ্ছন্ন কমেডি" হিসেবে বর্ণনা করেন। তিনি এই চলচ্চিত্রের অভিনেতা-অভিনেত্রীদের ভূয়সী প্রশংসাও করেন। "ভ্যারাইটি" পত্রিকার পিটার ডেব্রুজ সিনেম্যাক্স আফটার ডার্কের সঙ্গে তুলনা করে এই চলচ্চিত্রটিকে "পুরোপুরি অশ্লীল ও অন্তঃসার-শূন্য" বলে উল্লেখ করেন। "দ্য হলিউড রিপোর্টার" পত্রিকার জোন ডিফোর এই ছবিটিকে দুর্বল গতিসম্পন্ন "একটি একঘেয়ে ভাবী থ্রিলার" বলে উল্লেখ করেন।
স্বয়ং ব্রেন্ট করিগানকে এই চলচ্চিত্রে একটি চরিত্রে অভিনয়ের জন্য প্রস্তাব দেওয়া হয়েছিল। কিন্তু তিনি সেই প্রস্তাব প্রত্যাখ্যান করেন। পরে তিনি তাঁর জীবনকে "জারজতুল্য প্রমাণ করার চেষ্টার" অভিযোগ তুলে চলচ্চিত্রকারদের সমালোচনা করেন। তিনি বলেছিলেন, এই চলচ্চিত্রে উক্ত খুনের ঘটনা এবং সেই সময় পর্ন শিল্পে তাঁর জীবনকে ভুল ভাবে তুলে ধরা হয়েছে।
মুম্বাই বন্দর
মুম্বাই বন্দর হল ভারতের দ্বিতীয় প্রাচীন (প্রথম কলকাতা বন্দর) বন্দর। এটি ভারতের পশ্চিম উপকূলে আরব সাগরের তীরে অবস্থিত। বর্তমানে বন্দরটির আধুনিকীকরন করা হয়েছে। বন্দরের ৪০০ বর্গ কিলোমিটার (১৫০ বর্গ মাইল) বিস্তৃত পোতাশ্রয়ের পূর্ব ও উত্তর থেকে কঙ্কনরের মূল ভূখন্ড এবং পশ্চিমে মুম্বাইয়ের দ্বীপ অবস্থিত। পোতাশ্রয়টির দক্ষিণে খোলে আরব সাগর।
বন্দর মুম্বাই "মুম্বাই বন্দর ট্রাস্ট" (এমপিপিটি) দ্বারা পরিচালিত হয়, একটি স্বশাসিত সংস্থা যা সম্পূর্ণ ভারত সরকারের মালিকানাধীন। বন্দরটি মূলত বাল্ক পণ্যসম্ভার জন্য ব্যবহার করা হয় এবং কনটেইনার নবসেবা বন্দর দ্বারা পরিচালিত হয়।
বন্দরটি উত্তর ও দক্ষিণে অবস্থিত।এটি আরোব সাগরের মুম্বাই দ্বীপের আড়ালে অবস্থিত।বন্দরটি সমুদ্র সমতল থেকে সামান্য উচ্চতায় অবস্থিত।
শত শত বছর ধরে জাহাজ এবং নৌকা দ্বারা মুম্বাই পোতাশ্রয় ব্যবহার করা হয়। এটি ব্যবহার করেছে মারাঠা নৌবাহিনী এবং ব্রিটিশ ও পর্তুগিজ উপনিবেশিক নৌবাহিনী।
১৮৭০-এর দশকে মুম্বাই বন্দরের বর্তমান দিনের ডকগুলি নির্মিত হয়েছিল। ১৮৭৩ সালের ২৬ জুন বম্বে পোর্ট ট্রাস্ট (বি.পি.টি.) একটি কর্পোরেশন হিসেবে প্রতিষ্ঠিত হয়। বি.পি.টি. এর প্রতিষ্ঠাতা চেয়ারম্যান ছিলেন কর্নেল জে.এ. ব্যালার্ড।
ঊনবিংশ শতাব্দির শেষে বেসামরিক ইঞ্জিনিয়ারিংয়ের অংশীদারীতে স্যার জন উলফ-ব্যারি এবং লেফটেন্যান্ট কর্নেল আর্থার জন ব্যারিকে বোম্বে পোর্ট ট্রাস্টের যৌথ কনসাল্টিং ইঞ্জিনিয়ার হিসাবে বন্দর উন্নয়ন পরিচালিত হয়।
বন্দর প্রতিষ্ঠার দিক থেকে, বিদেশিদের কাছে বন্দরটি ভারতে প্রবেশের পথ ছিল এবং মুম্বাই ভারতের বাণিজ্যিক রাজধানী হিসেবে পরিচিত হওয়ার একটি প্রধান কারণ ছিল মুম্বাই বন্দর। বন্দর এবং কর্পোরেশন ১৯৯০ সালে বর্তমান নাম গ্রহণ করে।
কয়েক দশক ধরে, বার্থ এবং পণ্যসম্ভার হ্যান্ডলিং ক্ষমতা বিরধি করার সাথে, বন্দরের ব্যাপক বিস্তার ঘটেছিল। তবে, মুম্বাই শহরের প্রসারিত বৃদ্ধি এবং জনসংখ্যা চাপ ১৯৭০ সালের বন্দরের বৃদ্ধিকে সীমিত করেছে। এর জন্য নতুন মুম্বাইের মুম্বাই পোতাশ্রয়ের পার্শ্ববর্তী মূল ভূখন্ডে কঙ্কনা উপকূলে নবসেবা বন্দর প্রতিষ্ঠা করা হয়। নবসেবা ১৯৯৮ সালে শুরু করে এবং এখন বেশিরভাগ কন্টেইনার ট্রাফিক নবসেবা বন্দরের মধ্য দিয়ে পরিবাহিত হয়।
মুম্বাই বন্দর তিনটি ডক নিয়ে গঠিত। প্রিন্সেস ডককে ১৮৮০ সালে খোলা করা হয়েছিল। ২০০৮ সালের হিসাবে, এটি ৬.৪ মিটার (২১ ফুট) এর ন্যূনতম গভীরতাসহ ৮ টি বার্থ রয়েছে। ১৮৯১ সালে প্রতিষ্ঠিত ভিক্টোরিয়া ডক, ২০০৮ সালের নথি অনুযায়ী ৬.৭ মিটার (২২ ফুট) ন্যূনতম গভীরতাসহ ১৪ টি বার্থ নিয়ে গঠিত। ১৯১৪ সালে প্রতিষ্ঠিত ইন্দিরা ডক, ৭.০ মিটার (২৩.০ ফুট)-এর ন্যূনতম গভীরতাসহ ২১ টি বার্থ নিয়ে গঠিত। প্রিন্স ডক এবং ভিক্টোরিয়া ডক আধা জোয়ার ডক। ডক দুটি থেকে জাহাজ ডকিং এবং প্রস্থান উচ্চ জোয়ারের দ্বারা হয়। ইন্দিরা ডক একটি লক আছে, যে কোনো সময়ে জাহাজের প্রবেশ বা প্রস্থান জন্য ডকটি সক্রিয় থাকে।
বন্দরটির চারটি জেটি পোতাশ্রয়ে অবস্থিত একটি দ্বীপ জওহর দ্বীপে রয়েছে, যা কাঁচামাল এবং পেট্রোলিয়াম পণ্য পরিচালনা করার জন্য পরিবহনের জন্য ব্যবহৃত হয়। এই জেটি ১২.২ মিটার (৪০ ফুট) গভীরতা যুক্ত। তরল রাসায়নিক পরিবহন পিরাপা'য় অবস্থিত একটি জেটি থেকে পরিচালনা করা হয়।
ব্যালার্ড জেটি এক্সটেনশন'য়ে কর্মী এবং ক্রুজ সংস্থার যাত্রীদের জন্য অভিবাসন ছাড়পত্র সুবিধা সহ একটি যাত্রী টার্মিনাল রয়েছে।
বন্দরের মোট ৬৩ টি নোঙরের স্থান রয়েছে। ১০০ টনের বেশি পণ্য পরিবহনকারি জাহাজে একজন নাবিক বা পাইলট থাকা বাধ্যতামূলক।
মুম্বাই বন্দর পশ্চাৎ ভূমি অনেক বড়।মহারাষ্ট্র,মধ্যপ্রদেশ,দিল্লি,পাঞ্জব,হরিয়ানা,রাজস্থান,জম্মু এবং কাশ্মীর,হিমাচল প্রদেশ ও উত্তপ্রদেশএর পশ্চিম অংশ মুম্বাই বন্দরের পশ্চিৎ ভূমি।
মুরোমাচি যুগ
১৩৩৬ থেকে ১৩৯২ খ্রিঃ পর্যন্ত সময়কালকে "নান্‌বোকু-চোও যুগ" বা 'উত্তর ও দক্ষিণ রাজসভার যুগ' বলা হয়। এই সময়ের বৈশিষ্ট্য ছিল শাসক শোগুনের বিরুদ্ধে কেন্‌মু পুনর্গঠনের হোতা সম্রাট গো-দাইগোর সমর্থকদের নিরবচ্ছিন্ন প্রতিরোধ। ১৪৬৫ খ্রিঃ থেকে মুরোমাচি যুগের শেষ পর্যন্ত সময়কালকে সেন্‌গোকু যুগ বা যুদ্ধরত রাজ্যসমূহের যুগ বলা হয়।
সংঘ লোক সেবা আয়োগ
সংঘ লোক সেবা আয়োগ হল ভারত সরকার দ্বারা স্থাপিত একটি কেন্দ্রীয় সংস্থা যা অসামরিক পরিষেবা পরীক্ষা, অভিযান্ত্রিক পরিষেবা পরীক্ষা, চিকিৎসা পরিষেবা পরীক্ষা, রাষ্ট্রীয় সামরিক একাডেমি পরীক্ষা (এন ডি এ) ইত্যাদি গুরুত্বপূর্ণ পরীক্ষা অনুষ্ঠিত করে।
১৯২৪ সালে ভারতে ব্রিটিশ শাসনের সময়ে উপযুক্ত জন পরিষেবার ভিত্তিতে লর্ড লীর অধ্যক্ষতায় গঠিত তদানীন্তন রাজকীয় আয়োগ ভারতে রাজত্ব সেবা আয়োগ গঠনের প্রতিবেদন প্রসারিত করে। এর ফলে ১৯২৬ সালে স্যার রোস বার্কারের অধ্যক্ষতায় ভারতের প্রথম লোকসেবা আয়োগ গঠন হয়। কিন্তু উক্ত আয়োগকে বৃটিশ সরকার সীমিত পরামর্শমূলক শক্তি দেয়, যা ভারতীয় মুক্তি যোদ্ধারা প্রবল বিরোধিতা করেছিল। ১৯৩৫ সালে গঠিত "গভর্মেন্ট অব ইণ্ডিয়া অ্যাক্ট"এর ফলস্বরূপ উক্ত আয়োগকে "সম্বন্ধীয় লোক সেবা আয়োগ" (ফেডারেল পাব্লিক সার্ভিস কমিশন) হিসাবে নতুন নামকরণ করা হয়। স্বাধীনতার পরে উক্ত আয়োগ "সংঘ লোক সেবা আয়োগ" (ইউনিয়ন পাব্লিক সার্ভিস কমিশন) হিসাবে আত্মপ্রকাশ ঘটে এবং ২৬ জানুয়ারী ১৯৫০ সালে একে সাংবিধানিক মর্যাদা প্রদান করা হয়।
"ইউ.পি.এস.সি."র একজন অধ্যক্ষ সহ দুই জন সদস্য থাকে। উক্ত আয়োগের নীতি-নির্দেশনা "সংঘ লোক সেবা আয়োগ (সদস্য) অধিনিয়ম,১৯৬৯"এর ভিত্তিতে পরিচালিত হয়। আয়োগের অধ্যক্ষ এবং অন্য সদস্যদের ভারতের রাষ্ট্রপতির দ্বারা নিয়োগ করা হয়। আয়োগের নূন্যতম অর্ধেক সদস্য প্রাক্তন বা বর্তমান অসামরিক কর্মী যার কেন্দ্রীয় বা রাজ্যিক প্রশাসনীয় ক্ষেত্রে কমকরে দুই বছরের অভিজ্ঞতা আছে।
বর্তমানে (১৫ জানুয়ারী থেকে) উক্ত আয়োগে একজন অধ্যক্ষের সঙ্গে আট জন সদস্য আছে । তাঁরা হলেন :-
রাষ্ট্রীয় জীববিজ্ঞান কেন্দ্র
রাষ্ট্রীয় জীববিজ্ঞান কেন্দ্র (ইংরাজী: National Centre for Biological Sciences), সংক্ষেপে NCBS;কর্ণাটকএর ব্যাঙ্গালোরএ অবস্থিত জীববিজ্ঞানএর গবেষণার জন্য বিশেষীকৃত একটি গবেষণা কেন্দ্র। কেন্দ্রটি ভারত সরকারএর পারমানবিক শক্তি বিভাগ (Department of Atomic Energy, DAE) এর অধীন টাটা মৌলিক গবেষণা প্রতিষ্ঠান (ইংরাজী: Tata Institute of Fundamental Research), সংক্ষেপে TIFR-র এক অংশ। NCBS-র মূল মন্ত্র হল জীব বিজ্ঞানের অগ্রণী ক্ষেত্রসমূহের উচ্চস্তরীয় গবেষণা এবং অধ্যয়ন। কেন্দ্রীয় সংকায় সদস্যদের গবেষণার ক্ষেত্রসমূহ একক অণু(ইংরাজী: single molecule)র থেকে তন্ত্র জীববিজ্ঞান (ইংরাজী: systems biology) থেকে প্রধানতঃ চারটি বিভাগে বিভক্ত। এর পরও রাষ্ট্রীয় জীববিজ্ঞান কেন্দ্র iBioর সঙ্গে পারস্পরিক সহযোগিতার গবেষণা পদক্ষেপ বাড়ানোর জন্য অন্যান্য কয়েকটি উদ্যম, যেমন- চিকিৎসা এবং রোগ সম্পর্কীয় গবেষণার সহযোগিতা কার্যক্রমের পরিকল্পনা করেছে। কাণ্ড কোষ(ইংরাজী: stem cell)এর গবেষণা চলতে থাকা ভারতবর্ষের তিনট গবেষণা প্রতিষ্ঠানের মধ্যে রাষ্ট্রীয় জীববিজ্ঞান কেন্দ্র অন্যতম।
১৯৯২ সালে গান্ধী কৃষি বিজ্ঞান কেন্দ্রের ক্যাম্পাসের একাংশে রাষ্ট্রীয় জীববিজ্ঞান কেন্দ্র স্থাপিত হয়৷
=গবেষণার ক্ষেত্র=
টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ৭ ডিসেম্বর, ২০১৭ তারিখ পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারের সংখ্যা ছিচল্লিশজন। ইংল্যান্ডের পক্ষে প্রথম ক্রিকেটার হিসেবে আলফ্রেড শ তাঁর টেস্ট অভিষেকে পাঁচ-উইকেট পেয়েছিলেন। ইতিহাসের উদ্বোধনী টেস্টে অস্ট্রেলিয়ার বিপক্ষে তিনি ৫/৩৮ বোলিং পরিসংখ্যান গড়েন। তাঁর এ সাফল্য ম্লান হয়ে যায় ইংল্যান্ডের পরাজয়ের মধ্য দিয়ে। ঐ একই টেস্টে আরও দুইজন অস্ট্রেলীয় বোলার ফিফার লাভ করেছিলেন। ইংরেজ বোলারদের মধ্যে সর্বশেষ এ অর্জনের দাবীদার হচ্ছেন আদিল রশিদ। অক্টোবর, ২০১৫ সালে আবুধাবিতে জায়েদ স্পোর্টস সিটি স্টেডিয়ামে পাকিস্তানের বিপক্ষে তিনি ৬৪ রানে ৫ উইকেট নিয়েছিলেন।
আন্তঃরাষ্ট্রীয় তাত্ত্বিক বিজ্ঞান কেন্দ্র
আন্তঃরাষ্ট্রীয় তাত্ত্বিক বিজ্ঞান কেন্দ্র (ইংরাজী: International Centre for Theoretical Sciences) টাটা মৌলিক গবেষণা প্রতিষ্ঠানর দ্বারা স্থাপিত একটি বিজ্ঞান গবেষণা কেন্দ্র। এই কেন্দ্রের নির্মীয়মান এলাকা ব্যাঙ্গালোর এর হেসারাঘাটা অঞ্চলে অবস্থিত। এই গবেষণা প্রতিষ্ঠান স্থাপনের উদ্দেশ্য হল উচ্চ শিক্ষা, প্রশিক্ষণ এবং গবেষণার জন্য সমান প্রতিষ্ঠান সৃষ্টি করা। ক্যালিফোর্নিয়ার সান্টা বারবারাতে অবস্থিত কাবলি ইনস্টিটিউট ফর থিয়োরিটিক্যাল ফিজিক্স এবং ইটালীর ট্রিয়েষ্টে অবস্থিত আব্দুস সালাম ইন্টারন্যাশনাল সেন্টার ফর থিয়োরিটিক্যাল ফিজিক্সের অনুপ্রেরণায় এই গবেষণা কেন্দ্রটি তৈরী হয়েছে। এই গবেষণা কেন্দ্রটির সঞ্চালক হিসাবে আন্তঃরাষ্ট্রীয় খ্যাতিসম্পন্ন পদার্থবিজ্ঞানী স্পেন্ট্রা ওয়াডিয়া কর্মরত এবং বর্তমান এই কেন্দ্রটি ভারতীয় বিজ্ঞান প্রতিষ্ঠানএ থাকা এর অস্থায়ী ক্যাম্পাস থেকে কাজ চালিয়ে যাচ্ছে।
ক্রিশান্ত ডি সিলভা
ক্রিশান্ত ডি সিলভা শ্রীলঙ্কার একজন সাবেক জেনারেল। ১৯৮১ সালে শ্রীলঙ্কা সেনাবাহিনীর ইঞ্জিনিয়ার্স কোরে কমিশন পাওয়া ক্রিশান্ত শ্রীলঙ্কা সেনাবাহিনীর সাবেক প্রধান কর্মকর্তা (সেনাপ্রধান)। তিনি ২০১৫ সালের ২২ ফেব্রুয়ারী সেনাপ্রধান হিসেবে নিয়োগ পান। সিলভার আগে দয়া রত্ননায়ক সেনাপ্রধান ছিলেন।
কলম্বোর রয়েল কলেজের (বেসামরিক) সাবেক ছাত্র ক্রিশান্ত যুক্তরাজ্যের সেনা স্টাফ কলেজ এবং চীনের নানজিং সেনা কলেজের স্নাতক। তিনি ভারতের পুনের 'কলেজ অব মিলিটারী ইঞ্জিনিয়ারিং' থেকে বোমা নিষ্ক্রিয়করণ কোর্স সমাপ্ত করেছেন।
১৯৮০ সালে ক্রিশান্ত সেনাক্যাডেট হিসেবে শ্রীলঙ্কা সেনাবাহিনীতে যোগ দেন, এর এক বছরের মাথায় ১৯৮১ সালে ইঞ্জিনিয়ার্স কোরে (১ ফিল্ড ইঞ্জিনিয়ার্স রেজিমেন্ট) ২য় লেফটেন্যান্ট হিসেবে কমিশন পান।
কর্মজীবনে তিনি ৬ ফিল্ড ইঞ্জিনিয়ার্স রেজিমেন্টের অধিনায়ক, ৫৬২ ব্রিগেডের অধিনায়ক, শ্রীলঙ্কা সেনা স্টাফ কলেজের অধিনায়ক, শ্রীলঙ্কা সামরিক একাডেমীর অধিনায়ক, কিলিনচ্চী সেনাজোনের অধিনায়ক, শ্রীলঙ্কা সেনাসদরে সামরিক সচিব এবং সেনাঅভিযান পরিদপ্তরের পরিচালক ছিলেন। ২০১৩ সালে শ্রীলঙ্কার প্রধান স্টাফ সেনাকর্মকর্তা হিসেবে দায়িত্ব পাওয়ার আগে তিনি সংরক্ষিত সেনাবাহিনীর অধিনায়ক ছিলেন আর ২০১৫তে সেনাপ্রধান হওয়ার আগে তিনি রাশিয়াতে শ্রীলঙ্কান দূতাবাসে কর্মরত ছিলেন।
ভারতীয় বন্যজীব সংস্থান
ভারতীয় বন্যজীব সংস্থান ভারত সরকার-এর পরিবেশ এবং বন মন্ত্রালয়-এর অধীনস্থ এটি স্বায়ত্বশাসিত শিক্ষা এবং গবেষণা প্রতিস্থান। ভারতীয় বন্যজীব সংস্থানে বন্যপ্রাণীর সাথে জড়িত বিভিন্ন ক্ষেত্রের বৈজ্ঞানিক গবেষণা হয়। জীববৈচিত্র্য, সংকটাপন্ন প্রজাতি, বন্যপ্রাণী নীতি, বন্যপ্রাণী ব্যবস্থাপনা, বন্যপ্রাণী ফরেনসিক, স্থানিক মডেলিং, ইকো-উন্নয়ন এবং জলবায়ু পরিবর্তন ইত্যাদি ক্ষেত্রে গবেষণায় ভারতীয় বন্যজীব সংস্থান অগ্রণী। ভারতীয় বন্যজীব সংস্থান(WII)এ ফরেনসিক, রিমোট সেনসিং এবং জি আই এস, হার্বেরিয়াম, ইলেক্ট্রনিক লাইব্রেরি, সু-সজ্জিত পরীক্ষাগার ইত্যাদির সুবিধা উপলব্ধ। ভারতীয় বন্যজীব সংস্থানের প্রতিস্থাপক ছিলেন V.B.Saharia এবং প্রথম সঞ্চালক ছিলেন H. S. Panwar; Panwar ১৯৮৫ সাল থেকে ১৯৯৪ সাল পর্যন্ত সঞ্চালকের পদে ছিলেন। ভারতীয় বন্যজীব সংস্থান(WII) থেকে প্রশিক্ষিত ছাত্র এবং কর্মীরা ভারতের বন্যজীব সংরক্ষণের ক্ষেত্রে কুশলতার পরিচয় দিয়ে সুনাম কেড়ে আনছে। WII বন্যজীব অধ্যয়ন এবং গবেষণাকে জনপ্রিয়করণ তথা কেরিয়ার গঠনর ক্ষেত্রে অনুপ্রেরণা যোগাচ্ছে।
১৯৮৮ সালে এই পাঠ্যক্রম আরম্ভ করা হয়৷ ভারতীয় বন্যজীব সংস্হানর এই দু'বছরের পাঠ্যক্রমের মূল উদ্দেশ্য হল বন্যপ্রাণী সংরক্ষণ তথা দেশের অন্যান্য প্রান্তে এই সম্পর্কিত জ্ঞান বিস্তারের অর্থে উপযুক্ত ভাবে প্রশিক্ষিত বিজ্ঞানীর সৃষ্টি করা৷
ভারতীয় বন্যজীব সংস্থান উত্তরাখণ্ড রাজ্যের রাজধানী শহর দেরাদুনরএ চন্দ্রবাণী অঞ্চলে অবস্থিত। এই অঞ্চলটি দেরাদুনের দক্ষিণএর বনাঞ্চলের সমীপবর্তী। অরণ্য গবেষণা সংস্থান এবং ভারতীয় বন ব্যবস্থাপনা সংস্থানএর তত্ত্বাবধানের কাজ বন গবেষণা ও শিক্ষার ভারতীয় কাউন্সিলর দ্বারা পরিচালিত হয়।
বিএএফ শাহীন কলেজ
বাংলাদেশের অন্যতম প্রসিদ্ধ এ কলেজটি শিক্ষা পদ্ধতি ও শৃঙ্খলার জন্য সুপরিচিত ও সুপ্রতিষ্ঠিত। পাঁচ দশকেরও বেশি সময় ধরে প্রতিষ্ঠানটি বহু প্রতিভার জন্ম দিয়েছে।
ফটো গ্যালারি
সফলতা
প্রাথমিক চিকিৎসা
খেলাধুলা
ক্যান্টিন
কলেজটি বাংলাদেশ বিমান বাহিনী কর্তৃক পরিচালিত।
“শাহীন স্কুল” নামে ইংরেজি মাধ্যমে স্কুল হিসেবে যাত্রা শুরু করে (১৯৬০)। ইংরেজি মাধ্যমের পাশাপাশি বাংলা মাধ্যম চালু করা হয় (১৯৬৭)। বাংলা মাধ্যমের পাশাপাশি ইংরেজি মাধ্যম চালু করা হয় (২০০৬)।
অক্টোবর বা নভেম্বর মাসে পরবর্তী শিক্ষাবর্ষের জন্য ভর্তি কার্যক্রম শুরু হয়ে থাকে। এবং মাধ্যমিক পরীক্ষার ফলাফল প্রকাশের পর সাধারণত মে বা জুন মাসে উচ্চমাধ্যমিক শ্রেণিতে ভর্তি কার্যক্রম শুরু হয়। কয়েকটি জাতীয় দৈনিক পত্রিকায় এ সংক্রান্ত বিস্তারিত জানিয়ে ভর্তির বিজ্ঞাপন প্রচার করা হয়ে থাকে।
পাশের হার ৯১%
সমকাল
সমকাল বাংলাদেশ (তৎকালীন পূর্ব পকিস্তান) থেকে প্রকাশিত বাংলা ভাষার অন্যতম বিখ্যাত সাহিত্য পত্রিকা। এর সম্পাদক ছিলেন কবি সিকান্‌দার আবু জাফর।
ব্র্যাক ব্যাংক-সমকাল সাহিত্য পুরস্কার
ব্র্যাক ব্যাংক-সমকাল সাহিত্য পুরস্কার বাংলাদেশের দৈনিক সমকাল পত্রিকার উদ্যোগে এবং ব্রাক ব্যাংক লিমিটেড-এর আর্থিক সমর্থনে ২০১১ খ্রিস্টাব্দে প্রবর্তি হয়। বাংলা ভাষার লেখক এবং সাহিত্যিকদের অনুপ্রাণিত করার জন্য তাদের উন্নত মানের সাহিত্য কর্মের স্বীকৃতি হিসেবে প্রতি বছর এ পুরস্কার দেয়া হয়।
চিত্ত যেথা ভয়শূন্য (বই)
চিত্ত যেথা ভয়শূন্য শাহ এ এম এস কিবরিয়া রচিত একটি বই, যা ২০০৪ সালে প্রথম প্রকাশিত হয়। রাজনৈতিক ও সামাজিক প্রেক্ষাপটে লিখিত এই বইতে, লেখকের সম্পাদিত "সাপ্তাহিক মৃদুভাষণে" প্রকাশিত কলামসমূহের সংকলিত রূপ। এতে পাঁচটি অধ্যায় রয়েছে।
মারিয়া কনসিকাও
মারিয়া কনসিকাও একজন পর্তুগীজ মানবহিতৈষী। তিনি বাংলাদেশের বস্তিতে বসবাসরত শিশুদের জীবনমান উন্নয়নে কাজ করে থাকেন। ২০১৬ সালে জিকিউ ম্যাগাজিনের পর্তুগীজ সংস্করণ তাকে "উইমেন অব দ্য ইয়ার" সম্মাননায় ভূষিত করে।
মারিয়া কনসিকাও পেশায় একজন এমিরেটস এয়ারলাইন্সের বিমানবালা ছিলেন। পেশাগত কাজে তিনি বাংলাদেশের রাজধানী ঢাকায় ২০০৩ সালে এসেছিলেন। তখন তিনি কিছু সুবিধাবঞ্চিত শিশুদের ভিক্ষা করতে দেখেন। এই দৃশ্য তাকে গভীরভাবে নাড়া দেয় এবং এর এক মাস পরে এদের সাহায্য করার জন্য আবার বাংলাদেশে ফিরে আসেন।
মারিয়া কনসিকাও ২০০৫ সালে তার পালক মায়ের নামে "মারিয়া ক্রিস্টিনা ফাউন্ডেশন" গড়ে তোলেন। এরই মাধ্যমে তিনি বর্তমানে মানবহিতৈষী কর্মকান্ড চালিয়ে যাচ্ছেন। ২০১৬ সালে তিনি ঢাকার আজমপুরের গাওয়াইর বস্তির ১৭২ জন সুবিধা বঞ্চিত শিশুকে সহায়তা দিয়ে যাচ্ছেন।
মারিয়া কনসিকাও তার জনসেবার জন্য নানা উপায়ে তহবিল সংগ্রহ করার চেষ্টা করতে থাকেন। তিনি ১০ লাখ ডলারের তহবিল সংগ্রহের চেষ্টায় সাত মহাদেশে ম্যারাথন দৌড়ে গিনেজ বিশ্বরেকর্ড "৭৭৭ চ্যালেঞ্জ" গড়েন। এভারেস্ট পর্বত আরোহণ করেন প্রথম পর্তুগিজ নারী হিসেবে। তার ছয়টি বিশ্বরেকর্ড গিনেজ বুক অব ওয়ার্ল্ড রেকর্ডসে তালিকাভুক্ত হয়।
জি কিউ ম্যাগাজিনের পর্তুগিজ সংস্করণ প্রতি বছর "ম্যান অব দ্য ইয়ার" ঘোষণা করে। কিন্তু মারিয়া কনসিকাও-এর কাজে অভিভূত হয়ে সাময়িকীর ইতিহাসের প্রথমবারের মত মারিয়াকে "উইমেন অব দ্য ইয়ার" ঘোষণা করে।
রাজীব গান্ধী বিশ্ববিদ্যালয়
রাজীব গান্ধী বিশ্ববিদ্যালয়() ১৯৮৪ সালে স্থাপিত ভারতএর, অরুণাচল প্রদেশএর দৈমুখে অবস্থিত একটি কেন্দ্রীয় বিশ্ববিদ্যালয়, বিশ্ববিদ্যালয়টির আধারশিলা সেই সময়ের ভারতের প্রধানমন্ত্রী ইন্দিরা গান্ধী স্থাপন করিছিলেন। এইখানেই হল অরুণাচল প্রদেশে প্রতিষ্ঠিত প্রথম বিশ্ববিদ্যালয় এবং পূর্বে একে অরুণাচল বিশ্ববিদ্যালয় বলা হত।
রাজীব গান্ধী বিশ্ববিদ্যালয় হিসাবে নামকরণ হওয়ার আগে বিশ্ববিদ্যালয়টি শিলঙের উত্তর পূর্বীয় পার্বত্য বিশ্ববিদ্যালয়ের অধীনে ছিল। বর্তমান রাজীব গান্ধী বিশ্ববিদ্যালয়ের অধীনে অরুণাচল প্রদেশর আরেক মহাবিদ্যালয় আছে। সেই মহাবিদ্যালয়র নাম হল, অরুণাচল ল একাডেমি (নাহরলগুন), জবাহরলাল নেহরু মহাবিদ্যালয় (পাসিঘাট), ডনবস্কো কলেজ (ইটানগর), ডেরা নাটুং সরকারী মহাবিদ্যালয় (ইটানগর), ইন্দিরা গান্ধী সরকারী মহাবিদ্যালয় (তেজু), গভর্মেন্ট মহাবিদ্যালয় (বোমডিলা), দঞি পোলো সরকারী মহাবিদ্যালয় (কামকি), রাংফ্রাহ সরকারী মহাবিদ্যালয় (চাংলাং জিলা)। বিশ্ববিদ্যালয়টিতে অরুণাচল প্রদেশ ছাড়াও কাছের রাজ্য অসমএর বহু ছাত্র ছাত্রী শিক্ষা গ্রহণ করতে দেখা যায়।
৯ এপ্রিল ২০০৭ তারিখে রাজীব গান্ধী বিশ্ববিদ্যালয় কেন্দ্রীয় বিশ্ববিদ্যালয় হিসাবে স্বীকৃতি পায়, ২০০৫ সালে বিশ্ববিদ্যালয়টিকে পূর্বের অরুণাচল বিশ্ববিদ্যালয় নামের থেকে রাজীব গান্ধী বিশ্ববিদ্যালয় নামকরণ করা হয়েছিল।
ফ; শিক্ষা বিদ্যাপীঠ
বিশ্ববিদ্যালয়টির জন্য শিক্ষার ক্ষেত্রে ইউরোপ যাওয়ার স্কলারশিপের ব্যবস্থা আছে।
ছাত্রীনিবাস
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ (, সংক্ষেপে "NCERT") হল ১৯৬১ খিস্টাব্দে ভারত সরকার কর্তৃক স্থাপিত একটি সংস্থা যাতে বিদ্যালয় শিক্ষার সাথে জড়িত কার্যকলাপে কেন্দ্রীয় সরকার তথা রাজ্য সরকারকে পরামর্শ প্রদান করা হয়।
ইনডোর হকি এশিয়া কাপ
এএসএইচএফ ইনডোর এশিয়া কাপ হল একটি আন্তর্জাতিক ইনডোর ফিল্ড হকি প্রতিযোগিতা, যা পুরুষ ও মহিলা উভয় জাতীয় দলের জন্য এশিয়ান হকি ফেডারেশন কর্তৃক আয়োজিত ও নিয়ন্ত্রিত হয়। প্রতিযোগিতাটির পুরুষ বিভাগের আয়োজন ২০০৮ থেকে শুরু হয় এবং মহিলাদের আয়োজন শুরু হয় ২০০৯ সালে। উভয় বিভাগের সর্বশেষ প্রতিযোগিতা ২০১৫ অনুষ্ঠিত হয়েছে।
ছুচো
ছুচো তথা চিকা একটি নরডেণ্ট জাতীয় প্রাণী। এরা মাটি খুড়ে বাস করতে পছন্দ করে। তাই এদের পকেট gophers, সাধারণভাবে gophers হিসাবে উল্লেখ করা, পরিবার Geomyidae এর ইঁদুর গর্ত করা হয়। gophers প্রায় 35 প্রজাতির মধ্য ও উত্তর আমেরিকায় বসবাস করেন. তারা সাধারণত তাদের ব্যাপক টানেলিং কার্যকলাপের জন্য পরিচিত হয়. Gophers উত্তর ও মধ্য আমেরিকা যাও কবলিত হয়.
চেন্নাই বন্দর
চেন্নাই বন্দর বা মাদ্রাস বন্দর হল ভারত-এর দ্বিতীয় বৃহত্তম কোন্টেইনার বন্দর ও তৃতীয় প্রচীন (কলকাতা প্রথম ,দ্বিতীয় মুম্বাই) বন্দর।এটি দক্ষিণ ভারতের বৃহত্তম বন্দর।বন্দরটিকে দক্ষিণ ভারত-এর প্রবেশ দ্বার বলা হয়।গাড়ি রপ্তানির দিকদিয়ে বন্দরটি ভারতের বৃহত্তম।এই বন্দরকে কেন্দ্র করে বর্তমান চেন্নাই মহানগরী গড়ে উঠেছে।এখনও বন্দরটি চেন্নাই এর অর্থনীতির মূল চালিকা শক্তি।বর্মতানে বন্দরটির নিরাপত্তাা বারানো হয়েছে সন্ত্রাসবাদি আক্রমনের পতিরোধ গড়ার জন্য।
বন্দরটি ১৮৮১ সালে মাদ্রাস বন্দর নামে চালু হয়।তবে ১৬৩৯ সাল থেকেই এখানে একটি বন্দর চালু ছিল।বন্দরটি প্রথম প্রাতিষ্ঠানিক ভাবে চালু করে ইংরেজরা।মাদ্রাস(চেন্নাই) কে কেন্দ্র করে গড়ে ওঠে মাদ্রাস প্রেসিডেন্সি এবং এর রাজধানী হয় মাদ্রাস।এই রাজধানী মাদ্রাস বা চেন্নাই ছিল সেই সয় ভারতের গুরুত্ব পূর্ন বন্দর।এই বন্দর দ্বারা ইংরেজরা দক্ষিণ ভারতের সঙ্গে ব্রিটেনের ব্যবসা বাণিজ্য চালাতো।স্বাধীনতার পড় এটি ভারতের প্রধান তিনটি বন্দরের একটি ছিল বর্তমান বন্দর গুলি গড়ার আগে।
বন্দরটির পশ্চাত ভূমি খুবই সমৃদ্ধ।অন্ধ্রপ্রদেশ এর দক্ষিণ অংশ,তামিলনাড়ু ও কর্ণাটক এর কিছু অংশ ওই বন্দরের পশ্চাৎভূমির অন্তর্গত।অতিতে সমগ্র দক্ষিণ ভারত বন্দরটির পশ্চাৎ ভূমির অন্তর্গত ছিল।বর্তমানে বিশাখাপত্তনম,এন্নোর,তুতিকোরিন বন্দর তৈরির পড় পশ্চাৎ ভূমি কিছুটা হ্রাস পেয়েছে।তবে বন্দরটির পশ্চাৎ ভূমি আগের থেকে অনেক শিল্প সমৃদ্ধ ও নগরায়ীত হয়েছে।
বন্দরটি জমির পরিমানের দিক থেকে ভারতের দ্বিতীয় ক্ষুদ্র।বন্দরটি মোট ৩টি ডক নিয়ে গঠিত।এই তিনটি ডক হল -আম্বেদকর ডক,সত্যাবতি জহর ডক ও ভারতী ডক।জহর ডকে ৬ টি আম্বদকর ডকে ১২ টি ও ৮ টি জেটি(বার্থ) রয়েছে।এছায়া এখানে কন্টেইনার টার্মিনাস রয়েছে।এটির গভীরতা ১২-১৬.৫ মিটার।বন্দরে ৩ টি তেল জেটি রয়েছে।
২০১৪-২০১৬ সালে বন্দরটির দ্বারা ৫২ মিলিওন টন এর বেশি কার্গো ও ১.৫৫ মিলিওন টিইইউএস কন্টেইনার পরিবহন করা হয়েছে।বন্দরটির প্রধান আমদানি দ্রব্য হল - পেট্রোলিয়াম,ইস্পাত,সেশিনারি,রাসায়নিক দ্রব্য এবং রপ্তানি করা হয় -লৌহ আকরিক,গাড়ি,কাপড়,চর্ম প্রভৃতি ।বর্তমানে (২০১৪-২০১৫) বন্দরটি দিয়ে ২ লক্ষের বেশি গাড়ি রপ্তানি করা হয়েছে।
টিফানি ট্রাম্প
টিফানি অ্যারিয়ানা ট্রাম্প (জন্ম: অক্টোবার ১৩, ১৯৯৩) হচ্ছে ডোনাল্ড ট্রাম্প এবং মারলা ম্যাপলেসের কন্যা।
টিফানি ট্রাম্প ফ্লোরিডার ওয়েস্ট পাম এলাকায় জন্মগ্রহণ করেন। তিনি ডোনাল্ড ট্রাম্প এবং মারলা ম্যাপলেসের একমাত্র সন্তান। তাঁর মা-বাবা "টিফানি অ্যান্ড কোম্পানি" এর নামানুসারে তাঁর নাম রাখেন। তিনি তাঁর মায়ের কাছে ক্যালিফোর্নিয়ায় তার শৈশব অতিবাহিত করেন এবং সেখানেই শিক্ষা সম্পন্ন করেন।
২০১৬-১৭ অস্ট্রেলিয়া ক্রিকেট দলের ভারত সফর
অস্ট্রেলিয়া জাতীয় ক্রিকেট দল পূর্ব-নির্ধারিত সময়সূচী মোতাবেক মার্চ, ২০১৭ সালে চারটি টেস্টে অংশ নেয়ার জন্য ভারত সফর করবে। অক্টোবর, ২০১৬ সালে ভারতীয় ক্রিকেট নিয়ন্ত্রণ বোর্ড (বিসিসিআই) এই সফরের তারিখ নিশ্চিত করে।
উপেন্দ্র সরোবর
উপেন্দ্র সরোবর টাঙ্গাইল জেলার নাগরপুরে অবস্থিত একটি পর্যটন এলাকা। এটি স্থানীয়ভাবে ‘১২ ঘাটলা দীঘি’ নামে পরিচিত। এ উপজেলার প্রাকৃতিক সৌন্দর্য উপভোগের একমাত্র বিনোদন কেন্দ্র এটি। এছাড়া বিভিন্ন জেলার ভ্রমণ পিপাসুরা আসেন এখানে। মৎস্য শিকারীদের জন্য এখানে মৎস্য শিকারের ব্যবস্থা রয়েছে। উপেন্দ্র সরোবরের প্রধান প্রবেশদ্বার পশ্চিম পাড়ে রয়েছে।
টাঙ্গাইল জেলার নাগরপুরের কাঠুরি শিব মন্দিরের পাশে দৃষ্টিনন্দন উপেন্দ্র সরোবরটি অবস্থিত। টাংগাইল শহর থেকে সিএনজি যোগে উপেন্দ্র সরোবরে যাওয়া যায়।
জমিদার রায় বাহাদুর মোট ১১ একর জায়গায় সুদৃশ্য এই দিঘি খনন করেন (১৩৬৮)। দিঘির চারদিকে সুপ্রসস্ত ১২টি ঘাটলা এবং স্বচ্ছ পানি নিশ্চিত করার জন্যে ৬টি সুগভীর ইন্দারা (কুয়া) খনন করেন। এছাড়া নৈসর্গিক সৌন্দর্য বৃদ্ধির জন্যে এর চারপাশে লাগানো হয় সুদৃশ্য খেজুর গাছ।
নাগরপুর চৌধুরীবাড়ী
নাগরপুর চৌধুরীবাড়ী টাঙ্গাইল জেলার নাগরপুর উপজেলায় অবস্থিত একটি জমিদার বাড়ী।
প্রায় ৫৪ একর জমির উপর শৈল্পিক কারুকার্যমণ্ডিত নাগরপুর চৌধুরীবাড়ী প্রতিষ্ঠা করেন যদুনাথ চৌধুরী। কথিত আছে কলকাতার আদলে নাগরপুরকে সাজানোর পরিকল্পনা নিয়েছিলেন। এখান থেকেই তিনি জমিদারি পরিচালনা করতেন।
রঙ্গমহলের পাশে ছিল সুদৃশ্য চিড়িয়াখানা। সেখানে শোভা পেত- ময়ূর, কাকাতোয়া, হরিণ, ময়না ইত্যাদি।
ঝুলন্ত দালান, 
ঘোড়ার দালান, 
রংমহল, 
পরীর দালান
অট্টালিকাটির অভ্যন্তরের কাজটি সুদৃশ্য শ্বেত পাথরের। পাশ্চত্য এবং মোঘল সংস্কৃতির মিশ্রনে এক অপূর্ব নান্দনিক সৌন্দর্যে নির্মিত এই চৌধুরীবাড়ী।
দেশ বিভক্তির পর তদানিন্তন সরকার চৌধুরীবাড়ীর সকল সম্পদ অধিগ্রহণ করে (১৯৪৭)।
নাগরপুর মহিলা ডিগ্রী কলেজটি চৌধুরীবাড়ীর মুল ভবনে প্রতিষ্ঠিত হয়েছে।চৌধুরীবাড়ীর দক্ষিণে ১১ একর জমির ওপর একটি বিরাট দিঘি রয়েছে, এটি উপেন্দ্র সরোবর নামে পরিচিত।
টাঙ্গাইলের নাগরপুর উপজেলায় এ চৌধুরী বাড়ী অবস্থিত। টাঙ্গাইল থেকে সিএনজি যোগে এখানে পৌঁছানো যায়।
ধলাপাড়া চৌধুরীবাড়ী
টাঙ্গাইলের ঘাটাইল উপজেলাতে শতবষীয় চৌধুরীবাড়ীটি এখনো পুরানো ঐতিহ্যের স্বাক্ষী হিসেবে দাড়িয়ে আছে। শতবষীয় এ চৌধুরীবাড়ীর গোড়াপত্তন হয় বাংলা ১২২৩ সনে।এটি ৭/৮ একর জমির অবস্থিত। বাড়ীর দক্ষিণ পাশে আটচালা একটি সৌখিন কাচারী ঘর রয়েছে।
বংশাই নদীর সন্নিকটে এবং ঘাটাইল সদর থেকে প্রায় ১২ কিঃ মিঃ পুর্বে ধলাপাড়া চৌধুরীবাড়ী অবস্থিত।
পাকুটিয়া জমিদার বাড়ী
পাকুটিয়া জমিদার বাড়ী টাঙ্গাইল জেলার নাগরপুর উপজেলায় অবস্থিত একটি জমিদার বাড়ী।
ইংরেজ আমলের শেষ দিকে এবং পাকিস্তান আমলের দীর্ঘ সময় পর্যন্ত তৎকালীন বৃটিশ রাজাধানী কলকাতার সাথে মেইল স্টিমারসহ মাল এবং যাত্রীবাহী স্টিমার সার্ভিস চালু ছিল। একপর্যায়ে নাগরপুরের সাথে কলকাতার একটি বানিজ্যিক এবং সাংস্কৃতিক সম্পর্ক গড়ে উঠে। পরবর্তীতে পশ্চিম বঙ্গ কলকাতা থেকে আসেন রামকৃষ্ণ সাহা মন্ডল (ধনাঢ্য ব্যক্তি)।ঊনবিংশ শতাব্দীর শুরুতে তিনি পাকুটিয়ায় জমিদারী শুরু করেন। প্রায় ১৫ একর এলাকা জুড়ে একই নকশার পর পর তিনটি প্যালেস বা অট্টালিকা নির্মাণ করা হয় (১৯১৫)। তখন জমিদার বাড়িটি তিন মহলা বা তিন তরফ নামে পরিচিত ছিল।
প্রতিটি বাড়ীর মাঝ বরাবর মুকুট হিসাবে লতা ও ফুলের অলংকরণে কারুকার্য মন্ডিত পূর্ণাঙ্গ দুই সুন্দরী নারী মূর্তি রয়েছে। এবং প্রতিটি মহলের রয়েছে নিজস্ব সৌন্দর্য। রেলিং টপ বা কার্নিশের উপর রয়েছে বিভিন্ন ভঙ্গিতে দাঁড়িয়ে থাকা অসংখ্য সুন্দর সুন্দর ছোট আকৃতির নারী মূর্তি। এই অট্টালিকা গুলো পাশ্চাত্য শিল্প সংস্কৃতির এক অনন্য সৃষ্টি, যার লতাপাতার চমৎকার কারুকাজ গুলো মুগ্ধ করার মতো। এছাড়া পূজা মন্ডপের শিল্পিত কারুকাজ শতবছর পর এখনও পর্যটককে মুগ্ধ করে।
তিনটি নাট মন্দির যা তিনটি বাড়ীর সামনে অবস্থিত। দ্বিতল বিশিষ্ট নাচঘরটি মাঠের মাঝখানে রয়েছে। উপেন্দ্র সরোবর নামে বিশাল একটি আট ঘাটলা পুকুর রয়েছে।
এ সম্পদ অধিগ্রহণের পর এখানে গড়ে তোলা হয় বিসিআরজি ডিগ্রী কলেজ (১৯৬৭)।
টাংগাইল সদর থেকে ৩৫কিমি. দক্ষিনে নাগরপুর উপজেলার লৌহজং নদীর তীরে পাকুটিয়া জমিদার বাড়ী অবস্থিত।
২০১৬-১৭ ভারতে আয়ারল্যান্ড বনাম আফগানিস্তান ক্রিকেট দল
আয়ারল্যান্ড ক্রিকেট দল পূর্ব-নির্ধারিত সময়সূচী মোতাবেক ভারতে সফর করবে। এ সফরে দলটি ৮ মার্চ থেকে ৩১ মার্চ, ২০১৭ সাল পর্যন্ত আফগানিস্তান দলের বিপক্ষে পাঁচটি একদিনের আন্তর্জাতিক (ওডিআই), তিনটি টুয়েন্টি২০ আন্তর্জাতিক (টি২০আই) ম্যাচ এবং একটি আইসিসি আন্তর্মহাদেশীয় কাপ খেলায় প্রতিদ্বন্দ্বিতা করবে আফগানিস্তানের বিপক্ষে ম্যাচ।
সকল খেলায় এ অভিনয় করা হয় গ্রেটার নোয়ডা স্পোর্টস কমপ্লেক্স মাঠ, গ্রেটার নোয়ডা।
আয়ারল্যান্ডের জশুয়া লিটল কারণ শিক্ষা অঙ্গীকার সফর থেকে টানা। পিটার চেজ তার বদলি হিসেবে নামকরণ করা হয়। বয়েড র‌্যাঙ্কিন আয়ারল্যান্ডের টি২০আই আউট শাসিত হয় পিঠের ইনজুরির সঙ্গে মিলে যায়। তিনি ওয়ানডে সিরিজ খেলতে বলে আশা করা হচ্ছে, সঙ্গে টিম মারতাগ কভার হিসেবে দলে ডাকা। র‌্যাঙ্কিন পরে, ওয়ানডে সিরিজে বাইরে শাসনাধীনে ছিল পিটার চেজ সঙ্গে তার জন্য কভার হিসাবে নামকরণ করেছে।
হলুদ কলমি
হলুদ কলমি এক ধরনের লতা জাতীয় সপুষ্পক উদ্ভিদ। এটি "Convolvulacea" পরিবারের লতা। এই ফুলের বৈজ্ঞানিক নাম "Merremia hederacea"। ইংরেজি নাম "Ivy Woodrose"। এই লতার ফুলকে কেউ কেউ কলাডানা বলে থাকেন।
পাতা সবুজ, ১-৩ সেমি লম্বা। পাতা দেখেতে পানপাতার মতো।
ফুল হলুদ বর্ণের। পাপড়ি ৭-১০ সেমি। ফোটে হেমন্ত ঋতুতে। ফুল ফুটলে এই লতাটি সবার দৃষ্টিগোচর হয়। সপ্তাহ দুয়েক লতায় ফুল ধরে। প্রতিদিন সকালে পাপড়ি থেকে নতুন ফুল ফোটে। রোদ বাড়লে ধীরে ধীরে পাপড়ি নেতিয়ে পড়ে।
বীজের মাধ্যমে এদের বংশবিস্তার ঘটে। এই লতা সাধারণত গ্রামের পতিত জমি ও সড়কের পাশে জন্মে থাকে।
বাংলাদেরশের নারায়নগঞ্জ, গাজীপুরসহ দেশের বিভিন্ন এলাকায় হলুদ কলমি দেখতে পাওয়া যায়। এ ছাড়াও বাংলাদেশে হলুদ কলমির আরো একটি প্রজাতি (বৈজ্ঞানিক নাম "Merremia gemella") রয়েছে যা বৃহত্তর সিলেট, ঢাকা ও পার্বত্য এলাকায় দেখতে পাওয়া যায়। এদের ফুলের বর্ণ এক হলেও পাতার আকৃতি ভিন্ন।
বাহারি লতা হিসেবে হলুদ কলমি বাসা বাড়িতে সৌন্দর্য বর্ধনের জন্য লাগানো যায়।
তুতিকোরিন বন্দর
তুতিকোরিন বন্দর বা ভি ও চিতাম্বরম বন্দর লহ ভারত-এর তামিলনাড়ু রাজ্যের একটি সমুদ্র বন্দর। এটি মান্নান উপসাগরের তীরে অবস্থিত।বন্দরটি ভারতের প্রথম সারির কন্টেইনার বন্দর।এটি ভারতের চতুর্থ বৃহত্ত কন্টেইনার বন্দর এবং তামিলনাড়ুর দ্বিতীয় বৃহত্ত বন্দর।এই বন্দর দ্বারা শ্রীলঙ্কার সঙ্গে প্রধানত ব্যবসা বাণিজ্য চলে।তবে বন্দরটি থেকে জাহাজ ইউরোপ,আমেরিকা ও আফ্রিকার দেশ গুলিতে পণ্য পরিবহন করে।
বন্দরটি ৮.৮২ উত্তর ৭৮.০৭ পূর্বে অবস্থিত।এটি মান্নান সাগের তীরে ভারতের দক্ষিণ প্রান্তে অবস্থিত।এখান থেকে সহজেই জাহাজে শ্রীলঙ্কায় পণ্য পরিবহন করা যায়।বন্দরটি থেকে কেরালা রাজ্যের রাজধানী ত্রিরুবন্তপুরম কাছেই অবস্থিত।এই বন্দর থেকে সামান্য দূরে কুডানকুলাম পরমানু বিদ্যুৎ কেন্দ্র গড়ে উঠেছে।
এই বন্দরটি ১৯৭৪ সালে গড়ে তুলা হয় ভারতের সমুদ্র বাণিজ্য প্রসারের কারনে। এরপর বন্দরটিকে কন্টেইনার পরিবহনের উপযোগি করে তুলাহয়। ১২ সেপ্টেম্বর ২০০৮ সালে বন্দরটি প্রথম ১০ মিলিওন টন পণ্য পরিবহন করে।
তামিলনাড়ু ও কেরেলার কিয়দংশ নিয়ে তুতিকোরিন বন্দরের পশ্চাৎ ভূমি গঠিত।
বন্দরটি মোট ১৩ টি জেটি বা বার্থ নিয়ে গঠিত।এর মধ্যে ২ টি কন্টেইনার জেটি ও ৩ টি তেল ও কয়লা জেটি।কন্টেইনার জেটির জলের গভীরতা এবং বাকি জেটি গুলির গভীরতা ।বন্দরটিতে বড় জাহাজগুলি নোঙর পারে না সেগুলি বন্দর থেকে ৪ কিমি দূরে নোঙর করে, এরপর নোঙর করা বড় জাহাজ থেকে পণ্য ছোট জাহাজে স্থানান্তর করে বন্দরে আনা হয়। বর্তমানে বন্দরটিতে ৩০ হাজার মেট্রিক টন পণ্য বোঝাই জাহাজগুলি আসতে পারে। বন্দরটিকে ৬৫ মেট্রিক টন পণ্য বোঝাই জাহাজের উপযোগি করে তোলার চেষ্টা চলছে।
এটি ভারতের বন্দরগুলির মধ্যে পণ্য পরিবহনের দিক থেকে অষ্টম বৃহত্তম বন্দর এবং কন্টেইনার পরিবহনে চতুর্থ বৃহত্তম বন্দর। ২০১৩-২০১৪ সালে বন্দরটি ২৮.৬৪ মিলিওন টন কার্গো ও ২০১৪-২০১৫ সালে ৫.৬ লক্ষ কন্টেইনার পরিবহন করেছে। বন্দরটির প্রধান রপ্তানি দ্রব্য হল- গ্রানাইট ,মশলা, চুনাপাথর, লবন, চাল ও চিন।আমদানি দ্রব্য হল-কয়লা,রাসায়নিক সার, যন্ত্রপাতি, পেট্রোলিয়াম দ্রব্য।
জ্যাক ও’কনর
জন ডেনিস আল্ফোন্সাস ও’কনর (; জন্ম: ৯ সেপ্টেম্বর, ১৮৭৫ - মৃত্যু: ২৩ আগস্ট, ১৯৪১) নিউ সাউথ ওয়েলসের বুরোয়া এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৮ থেকে ১৯০৯ সময়কালে অস্ট্রেলিয়ার দলের পক্ষে টেস্ট ক্রিকেটে অংশ নিয়েছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও দক্ষিণ অস্ট্রেলিয়ার প্রতিনিধিত্ব করেছেন তিনি। দলে তিনি মূলত ডানহাতি মিডিয়াম পেসার হিসেবে খেলতেন। পাশাপাশি বামহাতে ব্যাটিংয়ে অভ্যস্ত ছিলেন জ্যাক ও’কনর।
১৯০৮ সালে সফরকারী ইংল্যান্ডের বিপক্ষে সিরিজের তৃতীয় টেস্টে তাঁর অভিষেক ঘটে। অ্যাডিলেডে অনুষ্ঠিত ঐ টেস্টের দ্বিতীয় ইনিংসে পাঁচ উইকেট পেয়েছিলেন তিনি। ১০ জানুয়ারি, ১৯০৮ তারিখে ২১.৪ ওভারে একে-একে জর্জ গান, কেনেথ হাচিংস, লেন ব্রন্ড, উইলফ্রেড রোডস ও জো হামফ্রিসের উইকেট নিয়ে প্রতিপক্ষের ব্যাটিং লাইন-আপ গুড়িয়ে দেন। ঐ খেলায় তাঁর দল জয়লাভ করেছিল।
২৩ আগস্ট, ১৯৪১ তারিখে নিউ সাউথ ওয়েলসের লুইসহাম এলাকায় তাঁর দেহাবসান ঘটে।
মহেরা জমিদার বাড়ি
মহেরা জমিদার বাড়ি হচ্ছে বাংলাদেশের টাঙ্গাইল জেলায় অবস্থিত কয়েকটি ঐতিহাসিক স্থাপনার মধ্যে একটি।
১৮৯০ দশকের পূর্বে স্পেনের করডোভা নগরীর আদলে জমিদার বাড়ীটি প্রতিষ্ঠিত হয়েছিল। স্বাধীনতা যুদ্ধে পাকবাহিনী মহেড়া জমিদার বাড়ীতে হামলা করে এবং জমিদার বাড়ীর কূলবধূ সহ পাঁচজন গ্রামবাসীকে নির্মমভাবে গুলি করে হত্যা করে (১৯৭১)। পরবর্তীতে তারা লৌহজং নদীর নৌপথে এ দেশ ত্যাগ করেন। এখানেই তখন মুক্তিবাহিনীর ক্যাম্প স্থাপন করা হয়েছিল। এ জমিদার বাড়ীটি পুলিশ ট্রেনিং স্কুল হিসেবে প্রতিষ্ঠার উদ্যোগ গ্রহণ করা হয় (১৯৭২)। এবং পুলিশ ট্রেনিং স্কুলকে পুলিশ ট্রেনিং সেন্টারে উন্নীত করা হয় (১৯৯০)।
জমিদার বাড়ির সামনেই রয়েছে ‘বিশাখা সাগর’ নামে বিশাল এক দীঘি। বাড়িতে প্রবেশের জন্য রয়েছে ২টি সুরম্য গেট। ভবনের পিছনে রয়েছে পাসরা পুকুর এবং রানী পুকুর। শুভাবর্ধনে রয়েছে সুন্দর ফুলের বাগান। বিশাখা সাগর সংলগ্ন দক্ষিণ পার্শ্বে বিশাল আম্র কানন রয়েছে।
মহারাজ লজ, আনন্দ লজ, চৌধুরী লজ, কালীচরণ লজ, প্রার্থনা মন্দির, নায়েব ভবন, কাছারি ভবন
ঢাকা - টাংগাইল মহাসড়কে নাটিয়াপাড়া বাজার হতে আনুমানিক ৪ কিলোমিটার পূর্বে মহেড়া জমিদার বাড়ি অবস্থিত ।